# Aabenraa

### Fra Wikipedia, den frie encyklopædi

Du har nye beskeder (forskel fra næstsidste redigering).

  Åbenrå er også navnet på en gade i København, se Åbenrå (gade)'

Sankt Nicolai Kirke
Aabenraa Rådhus

Aabenraa eller Åbenrå (tysk: Apenrade) er en by i det sydøstlige Sønderjylland med 16.109 indbyggere (2006). Byen har en 7,5 meter dyb havn med betydelig skibsfart. Der er en mangeartet industri lige fra Marcussens Orgelbyggeri til Callesens Maskinfabrik.

Byen blev i 1970 administrativt center for Sønderjyllands Amt. Siden 2007 har det tidligere Sønderjyllands Amt indgået i den nye Region Syddanmark og er nu også en del af en ny storkommune, stadig med navnet Aabenraa Kommune sammen med kommunerne Rødekro, Lundtoft, Tinglev og Bov.

## [redigér] Byens historie

Aabenraa
Aabenraas beliggenhed

"Opnør" var oprindelig en landsby, som lå ved åen. Navnet optræder første gang i de skriftlige kilder i 1231. Formentlig er navnet en sammenskrivning af gammel dansk "opæn" dvs. åben og "ør" (Sandet landsbyen ved den åbne strandbred) Landsbyen udviklede sig i den tidlige middelalder omkring bispeborgen Opnør Hus til et lille bysamfund med havn, håndværk og fiskeri. At havnen var byens livsnerve, bekræftes af et dokument fra 1257, hvor navnet Aabenraa nævnes første gang. Her giver Kristoffer 1. munkene i Løgumkloster toldfrihed, hvis deres skibe skulle anløbe "vor havn i Obenroe". Navnet ændredes gradvist gennem tiden: Obenroe , Opneraa, Apenra, Apenrade og Aabenraa.

Aabenraa hørte efter arvedelingen i 1560 og indtil arvehyldningen i 1721 under Gottorp-hertugerne.

Byen havde sin storhedstid fra 1750'erne og indtil 1864, hvor byens skibsfart var i stor vækst med handel på Middelhavet, Kina, Sydamerika og Australien. Søfolkene hjembragte særprægede skikke og rigdom fra specielt Østen. Aabenraa havde det danske monarkis største handelsflåde efter København og Flensborg. Byens fire til seks skibsværfter var berømte for deres skibe. Mest berømt blev klipperen Cimber, der på 106 døgn i 1857 sejlede fra Liverpool til San Francisco.

Efter krigen i 1864 blev Aabenraa som det øvrige Sønderjylland indlemmet i Preussen og 1871 Tyskland. Aabenraa formåede ikke, som Flensborg at omstille skibsværfterne til at bygge dampskibe og udviklingen stagnerede. Byen fik en navigationsskole og i 1901 en smalsporet jernbaneforbindelse til Rødekro. Aabenraa var gennem perioden Nordslesvigs centrum for de nationale spændinger mellem dansk og tysk. I 1900 købte Sprogforeningen Schweitzerhalle ved Haderslevvej og gjorde den til et dansk forsamlingshus under navnet "Folkehjem".

Ved folkeafstemningen i 1920 stemte 55% for Tyskland, men da det var slutresultatet for hele zonen der var gældende, kom Aabenraa som det øvrige Sønderjylland tilbage til Danmark. Aabenraa var i mellemkrigsårene centrum for det tyske mindretal i Nordslesvig, En ny tysk avis Der Nordschleswiger udkom fra 1946, en tysk privatskole og et bibliotek blev oprettet i 1947 og en børnehave i 1956.

I 1925 blev havnen udvidet med 450 meter kaj og et kraftværk Sønderjyllands Højspændingsværk og betød med øget trafik i 1930'erne beskæftigelse for mange arbejdere. Efter yderligere uddybning til 8,5 meter blev den Danmarks tredjedybeste havn.

Sønderjyllandshallen blev indviet 1956, hvor landsdelens store messer, sportsstævner og kongresser afholdes.

Af betydende bygninger er Sankt Nikolaj kirke fra Valdemars tid. Brundlund Slot, grundlagt af dronning Margrete 1. omkring 1400. Flere bevarede 1800-tals bykvarterer: Slotsgade, Store og Lille Pottergade, Nygade, Nybro, Skibbrogade og Gildegade.

## [redigér] Kultur og uddannelse

Aabenraa har et rigt kulturliv, med bla. kunstforeninger, musikforening, gallerier og et kultur og Aktivitetshus, Nygadehuset.

- Landsarkivet for Sønderjylland er en del af Statens Arkiver og dækker området fra Kongeåen til landegrænsen, dvs. de dele af Sønderjylland der kom tilbage til Danmark ved Genforeningen i 1920 og som stort set svarer til det nuværende Sønderjyllands Amt. Arkivet har private person- og foreningsarkiver fra perioden under preussisk styre 1864 til 1920, men kan også mønstre en stor lokal samling af private arkiver
- Det Sønderjydske Landsbiblotek er folkebibliotek for Aabenraa kommune, men også centralbibliotek for alle biblioteker i Sønderjyllands Amt og har derfor et større udbud end et almindeligt folkebibliotek
- Deutsche Zentralbücherei er hovedbiblotek for Det tyske mindretal i Nordslesvigs i alt 23 biblioteker
- Institut for Grænseregionsforskning er et tværvidenskabeligt forskningsinstitut under Det Samfundsvidenskabelige Fakultet ved Syddansk Universitet
- Institut for Sønderjydsk Lokalhistorie har siden oprettelsen af samlingerne i begyndelsen af 1960'erne indsamlet billeder, lyd, film og "andet traditionsstof" (noder, sangbøger, salmebøger, skolebøger og andet) fra hele Sønderjylland
- Aabenraa Museum er både et byhistorisk museum og et søfartsmuseum. Byens historie er præget af, at i årene 1700-1800 var søfart og skibsbyggeri byens bærende erhverv. Aabenraas sejlads adskilte sig ved, at den fortrinsvis gik i langfart og fragtede varer for fremmede handelshuse. Museet er oprettet 1887 omkring de særprægede samlinger, som især byens kaptajner hjemførte.
- Kunstmuseet Brunlund Slots samlinger har hovedsagelig dansk kunst fra tiden efter 1920 med enkelte fra 1800-tallet. I samlingen findes både maleri, grafik og skulpturer. I tilknytning til Kunstmuseet er der oprettet en billedskole, som er et supplement til folkeskolens undervisning i billedkunst
- Banegården. Kunst & Kultur har til formål at være et samlingssted for børn og voksne til en gensidig inspiration og udøvelse af kunstnerisk og kulturel virksomhed for såvel professionelle og amatører. BaneGården danner rammen for skiftende udstillinger, oplæsninger, sang og musik og dermed beslægtede aktiviteter
- Aabenraa Pædagogseminarium har eksisteret siden 1953 og er et af de ældste seminarier i Danmark og har ca. 560 studerende
- Købmandsskolen i Aabenraa begyndte handelsskoleundervisningen på Købmandsskolen den 12. oktober 1868. Skolen er med sine mere end 135 år en af landets ældste handelsskoler. Skolen er i dag en afdeling af IBC International Business College der også har afdelinger i Kolding, Fredericia og Middelfart
- Højskolen Østersøen er en international højskole, dens hovedformål er at medvirke til fremme af samarbejdet mellem Danmark og nabolandene i Østersøområdet om kulturel og folkelig udvikling og løsning af miljømæssige og kommercielle opgave.
- Aabenraa Gymnasium og HF tilbyder undervisning i alle de traditionelle skolefag og et udvalg de moderne sprog og latin samt nyere fag som, erhvervsøkonomi, filosofi, film og tv og psykologi.
- VUC Aabenraa er en afdeling af VUC Sønderjylland. Den ligger tæt ved de øvrige uddannelsesinstitutioner, som VUC naturligt samarbejder med, som fx Pædagog-seminariet, Aabenraa Gymnasium og HF, og Social- og Sundhedsskolen.
- Skolen for social- og sundhedsuddannelser, Aabenraa efteruddanner social- og sundhedshjælpere, social- og sundhedsassistenter og pædagogmedhjælpere.

## [redigér] Se også

- Aabenraa Kommune (1970-2006)

## [redigér] Eksterne kilder/henvisninger

- Aabenraa turistbureau
- Aabenraa Museum
- Institut for Grænseregionsforskning

Koordinater: 55° 2′ 53″ N, 9° 26′ 12″ Ø

Hentet fra "http://da.wikipedia.org../../../a/a/b/Aabenraa.html"

Kategorier: Sønderjylland | Købstæder | Byer i Sønderjylland

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Eesti
- Suomi
- Français
- Galego
- Íslenska
- Italiano
- Nederlands
- ‪Norsk (bokmål)‬
- Polski
- Português
- Română
- Svenska